Ιατρικός Σύλλογος Ρόδου - Medical Association of Rhodes

Ο θεσμός της Health Expo Athens συνεχίζεται για 15η χρονιά!
2024-02-24 00:00 - 2024-02-25 23:59 (Europe/Athens)

Διαδικτυακά Μετεκπαιδευτικά Σεμινάρια Μελέτης της Υπέρτασης 2024
2024-02-24 00:00 - 23:59
View this email in your browser

Οι εγγραφές συνεχίζονται

Το 2ο Σεμινάριο «Ανθεκτική Υπέρταση» θα πραγματοποιηθεί το Σάββατο 24 Φεβρουαρίου 2024 από 08:45 έως 13:15.

ΔΩΡΕΑΝ ΕΓΓΡΑΦΗ

Επιστημονικό Πρόγραμμα

H ανθεκτική υπέρταση αφορά το 5-10% των υπερτασικών και σχετίζεται με υψηλό καρδιαγγειακό κίνδυνο.
Στο τέλος του σεμιναρίου οι συμμετέχοντες θα είναι σε θέση:

Να θέτουν τη διάγνωση της αληθούς ανθεκτικής υπέρτασης.
Να επιλέγουν τις περιπτώσεις διερεύνησης δευτεροπαθούς υπέρτασης.
Να επιλέγουν την καταλληλότερη φαρμακευτική αγωγή.

ΠΡΟΓΡΑΜΜΑ

Φορέας διοργάνωσης

Ελληνική Εταιρεία Υπέρτασης
Λεωφ. Βασ. Σοφίας 111 115 27, Αθήνα
Τηλ. 210 6469358

Γραμματεία διοργάνωσης

Welcome Congress & Travel
25ης Μαρτίου 11, 152 32 Χαλάνδρι
Τ: 2112105553
E: info@welcometravel.gr

13ο Συνέδριο Υποειδικοτήτων Παιδιατρικής , 23-25 Φεβρουαρίου 2024 || Μειωμένο κόστος προεγγραφής έως 12 Ιανουαρίου!
2024-02-23 00:00 - 2024-02-25 23:59
Αγαπητοί Συνάδελφοι,
Εκ μέρους του Διοικητικού Συμβουλίου της Ελληνικής Παιδιατρικής Εταιρείας, έχω την ιδιαίτερη χαρά και τιμή να σας ανακοινώσω τη διοργάνωση του 13ου Συνεδρίου Υποειδικοτήτων Παιδιατρικής το οποίο θα πραγματοποιηθεί με φυσική παρουσία στις 23-25 Φεβρουαρίου 2024, στο ξενοδοχείο Royal Olympic, στην Αθήνα.
Η εμπιστοσύνη που έδειξαν οι Παιδίατροι αλλά και οι συνάδελφοι άλλων ειδικοτήτων στο Συνέδριο, μας ωθεί στη δημιουργία ενός ακόμα πιο επιμορφωτικού επιστημονικού προγράμματος, στοχεύοντας στην ανταλλαγή απόψεων αλλά και στον εμπλουτισμό των γνώσεων όλων μας με νέες και σύγχρονες ιδέες. Υπ’ αυτό το πρίσμα και συνεπείς στη δέσμευσή μας για συνεχή αναβάθμιση του προγράμματος, προχωρήσαμε σε ενεργό συνεργασία με διακεκριμένους συναδέλφους των Υποειδικοτήτων της Παιδιατρικής, με στόχο να εμπλουτίσουμε τα ερεθίσματα που θα προσφέρουμε στους συμμετέχοντες.
Στην προσπάθειά μας αυτή, αναγνωρισμένοι Ομιλητές από όλο το φάσμα των Παιδιατρικών Υπο-Ειδικοτήτων, θα διευρύνουν τους ορίζοντές μας και θα συμβάλλουν στην αναζήτηση νέων τρόπων και μεθόδων, για την αναβάθμιση της σύγχρονης Παιδιατρικής Επιστήμης.
Ελπίζουμε και φέτος να τιμήσετε το Συνέδριο με την ενεργό συμμετοχή σας. Είμαστε σίγουροι ότι η παρουσία σας στις αίθουσες θα συμβάλει στην επίτευξη των στόχων του Συνεδρίου και θα αναδείξει τη δυναμική της Παιδιατρικής κοινότητας στην Ελλάδα.
Με συναδελφικούς χαιρετισμούς,
Ανδρέας Κωνσταντόπουλος
Ομ. Καθηγητής Παιδιατρικής
Πρόεδρος της Ελληνικής Παιδιατρικής Εταιρείας

Tο Επιστημονικό Πρόγραμμα του Συνεδρίου θα είναι σύντομα διαθέσιμο.
Το 13ο Συνέδριο Υποειδικοτήτων Παιδιατρικής μοριοδοτείται από τον Πανελλήνιο Ιατρικό Σύλλογο, με Μόρια Συνεχιζόμενης Ιατρικής Εκπαίδευσης (CME/CPD Credits).

Εκμεταλλευτείτε τα ειδικά προνόμια και μειωμένα κόστη προεγγραφής, τα οποία ισχύουν μέχρι και τις 12 Ιανουαρίου 2024 και πραγματοποιήστε την εγγραφή σας μέσω της επίσημης ιστοσελίδας του Συνεδρίου.
Για περισσότερες πληροφορίες, παρακαλούμε πατήστε εδώ >>.

Για τη διαμονή των συνέδρων έχουν εξασφαλισθεί δωμάτια στο ξενοδοχείο ROYAL OLYMPIC.
Πραγματοποιήστε έγκαιρα την κράτηση της διαμονής σας!
Για περισσότερες πληροφορίες και κόστος διαμονής, παρακαλούμε πατήστε εδώ >>.

ΙΣΤΟΣΕΛΙΔΑ ΣΥΝΕΔΡΙΟΥ

13ο Συνέδριο Υποειδικοτήτων Παιδιατρικής
2024-02-23 00:00 - 2024-02-25 23:59 | Ξενοδοχείο Royal Olympic, Αθήνα

Webinar με θέμα «Αρθροσκοπικές τεχνικές: Νεότερες εξελίξεις»
2024-02-23 00:00 - 23:59

ΠΡΟΓΡΑΜΜΑ ΗΜΕΡΙΔΑΣ Π.Ι.Σ. ΤΕΧΝΗΤΗ ΝΟΗΜΟΣΥΝΗ & ΤΗΛΕΪΑΤΡΙΚΗ: ΠΑΡΟΝ ΚΑΙ ΜΕΛΛΟΝ
2024-02-21 00:00 - 23:59

«Τεχνητή Νοημοσύνη και Τηλεϊατρική: Παρόν και Μέλλον»
2024-02-21 00:00 - 23:59
Με μεγάλη τιμή, σας προσκαλούμε στην ημερίδα με θέμα «Τεχνητή Νοημοσύνη και Τηλεϊατρική:
Παρόν και Μέλλον», η οποία διοργανώνεται από τον Πανελλήνιο Ιατρικό Σύλλογο (Π.Ι.Σ.) και το
Ινστιτούτο Επιστημονικών Ερευνών του Π.Ι.Σ..
Η εκδήλωση θα πραγματοποιηθεί στο Μέγαρο
Μουσικής Αθηνών, την Τετάρτη 21 Φεβρουαρίου 2024, και θα ξεκινήσει στις 10:00 το πρωί.
Η εν λόγω ημερίδα αποσκοπεί στο να φέρει στο φως τις τελευταίες εξελίξεις και τις προοπτικές
που προσφέρουν η τεχνητή νοημοσύνη και η τηλεϊατρική, στον τομέα της υγείας. Θα έχουμε τη
χαρά και την τιμή να φιλοξενήσουμε εξέχοντες ομιλητές από τον χώρο της Ιατρικής, της
Τεχνολογίας και της Έρευνας, οι οποίοι θα μοιραστούν τις γνώσεις και τις εμπειρίες τους,
παρέχοντας πολύτιμες πληροφορίες και νέες προοπτικές για το μέλλον της ιατρικής.
Η παρουσία σας θα αποτελέσει τιμή για εμάς και θα εμπλουτίσει σημαντικά τις συζητήσεις.
Θεωρούμε ότι η συμμετοχή σας θα ενισχύσει την ημερίδα και θα συμβάλλει στην επίτευξη ενός
πιο ολοκληρωμένου και πολυδιάστατου αποτελέσματος.
Η συμμετοχή είναι ελεύθερη, αλλά απαιτείται προηγούμενη εγγραφή,
προκειμένου να επιτραπεί η είσοδος.
Η εγγραφή μπορεί να γίνει ηλεκτρονικά, συμπληρώνοντας
την φόρμα που έχει αναρτηθεί στον σύνδεσμο: https://forms.office.com/e/WgqW89tFRQ
Θα υπάρχει δυνατότητα συμμετοχής και παρακολούθησης της ημερίδας, είτε δια ζώσης είτε
διαδικτυακά.
Παρακαλούμε επιβεβαιώστε τη συμμετοχή σας μέχρι τη Δευτέρα 19 Φεβρουαρίου 2024.

23o Webinar: Επείγοντα στο Σακχαρώδη Διαβήτη
2024-02-19 00:00 - 23:59

Αναισθησιολογική Διαπανεπιστημιακή́ Συνάντηση 2024, με θέμα: «Πρωτόκολλα Ενισχυμένης Μετεγχειρητικής Ανάρρωσης - Enhanced Recovery After Surgery (ERAS)».
2024-02-16 00:00 - 2024-02-17 23:59
Αγαπητοί συνάδελφοι,
Με μεγάλη χαρά σας ανακοινώνουμε την Αναισθησιολογική Διαπανεπιστημιακή́ Συνάντηση 2024, με θέμα: «Πρωτόκολλα Ενισχυμένης Μετεγχειρητικής Ανάρρωσης - Enhanced Recovery After Surgery (ERAS)».
Σας προσκαλούμε στην συνάντηση, που είναι το αποτέλεσμα συνεργασίας των επτά πανεπιστημιακών αναισθησιολογικών κλινικών της χώρας μας, διοργανώνεται από την Ελληνική Αναισθησιολογική Εταιρεία και θα πραγματοποιηθεί την Παρασκευή και το Σάββατο, 16 - 17 Φεβρουαρίου του νέου έτους (2024), στο Συνεδριακό και Πολιτιστικό Κέντρο του Πανεπιστημίου Πατρών.
Η διήμερη αυτή συνάντηση αποτελεί την εναρκτήρια προσπάθεια επιστημονικής συνεύρεσης όλων των πανεπιστημιακών αναισθησιολογικών κλινικών, θα διοργανώνεται ανά διετία με μονοθεματική πάντα προσέγγιση και εκ περιτροπής θα λαμβάνει χώρα στις πόλεις που στεγάζουν Ιατρικές Σχολές ανά την Ελλάδα, αρχής γενομένης από την Πάτρα.
Στην 1η Αναισθησιολογική Διαπανεπιστημιακή́ Συνάντηση, διακεκριμένοι επιστήμονες (αναισθησιολόγοι, αλλά και συνάδέλφοι άλλων ειδικοτήτων), με εξαιρετική εμπειρία και τεχνογνωσία θα παρουσιάσουν τις τελευταίες εξελίξεις στην ενισχυμένη μετεγχειρητική ανάρρωση των ασθενών καλύπτοντας ένα μεγάλο φάσμα χειρουργικών επεμβάσεων (βαριατρικές, λαπαροσκοπικές, λαπαροτομίες, νευροχειρουργικές, ορθοπεδικές, αγγειοχειρουργικές, καρδιοχειρουργικές, θωρακοχειρουργικές, ήπατος και παγκρέατος) και σύγχρονων τεχνικών παρακολούθησης.
Η επιστημονική οργανωτική επιτροπή με μεγάλο σεβασμό και χαρά σας προσκαλεί να μοιραστείτε αυτήν την εκπαιδευτική εμπειρία μαζί μας. Προσδοκούμε τη φυσική σας παρουσία, την ενεργό ανταλλαγή απόψεων και εμπειριών και την ενίσχυση της συνεργασίας μας, που εν πολλοίς θα κρίνουν και την επιτυχία της διήμερης αυτής συνάντησης.

SAVE THE DATE! 9o Σχολείο Παιδοαλλεργιολογίας , 14-16 Ιουνίου 2024 - Ηράκλειο
2024-02-14 00:00 - 2024-02-16 23:59

Cancer Control in Primary Care Course της ΕΟΠΕ σε συνεργασία με το ASCO
2024-02-09 00:00 - 2024-02-10 23:59
Αγαπητοί κυρίες και κύριοι
Η Εταιρεία Ογκολόγων Παθολόγων Ελλάδας (ΕΟΠΕ), σε συνεργασία με την Αμερικανική Εταιρεία Κλινικής Ογκολογίας (ASCO), έχει την τιμή να ανακοινώσει τη διοργάνωση του Διεθνούς Σεμιναρίου για το ρόλο της Πρωτοβάθμιας Φροντίδας για τον Καρκίνο με τίτλο "Cancer Control in Primary Care Course", το οποίο θα λάβει χώρα στις 9 και 10 Φεβρουαρίου 2024 στο Ξενοδοχείο Royal Olympic στην Αθήνα.
Οι Πρόεδροι της Επιστημονικής Επιτροπής, κ.κ. Ε. Ραζή, Ι. Μπουκοβίνας, Ν. Τσουκαλάς και Χ. Λιονής, με τη συνεργασία διακεκριμένων επιστημόνων του χώρου με εξειδίκευση και εμπειρία στην πρωτοβάθμια φροντίδα υγείας για τον καρκίνο, από την Αμερική, την Ευρώπη και τη χώρα μας, προετοιμάζουν ένα εντατικό και ιδιαίτερα ενδιαφέρον πρόγραμμα.
Οι κεντρικοί ομιλητές θα παρουσιάσουν υψηλής ποιότητας διαλέξεις σε συνδυασμό με διαδραστικές συζητήσεις, προσφέροντας ένα ολοκληρωμένο εκπαιδευτικό σεμινάριο. Αυτή η εκδήλωση αποτελεί μια μοναδική ευκαιρία για όλους τους συμμετέχοντες να εξερευνήσουν το ρόλο της πρωτοβάθμιας φροντίδας στον καρκίνο, αποκτώντας παράλληλα απαραίτητες γνώσεις και εργαλεία που μπορούν να χρησιμοποιήσουν σε σημαντικά θέματα που αφορούν στον τομέα αυτό. Ως εκ τούτου, οι βασικοί στόχοι του σεμιναρίου είναι:

η κατανόηση του σημαντικού ρόλου που διαδραματίζει η πρωτοβάθμια φροντίδα στην αντιμετώπιση του καρκίνου και τη βελτίωση της ποιότητας ζωής των ασθενών,
η εφαρμογή των πιο πρόσφατων επιστημονικών εξελίξεων και πρακτικών στην πρωτοβάθμια φροντίδα για τον καρκίνο, προωθώντας την εφαρμογή τους στην καθημέρα κλινική πράξη,
αλλά και εν γένει η ενίσχυση των γνώσεων και δεξιοτήτων που αφορούν στην πρωτοβάθμια φροντίδα για τον καρκίνο, συμπεριλαμβανομένων θεμάτων όπως η πρωτογενής και δευτερογενής πρόληψη, η έγκαιρη διάγνωση, και άλλες κρίσιμες πτυχές της πρωτοβάθμιας φροντίδας.

Σε αυτό το πλαίσιο, σας καλούμε να υποβάλετε την αίτησή σας για συμμετοχή σε αυτό το σεμινάριο, συμπληρώνοντας τα απαιτούμενα στοιχεία στη σχετική φόρμα. To σεμινάριο απευθύνεται πρωτίστως σε ιατρούς που ασχολούνται με την πρωτοβάθμια και δευτεροβάθμια πρόληψη, τη διάγνωση του καρκίνου και την ιχνηλάτηση του δρόμου του ασθενούς με καρκίνο, ή και σε οποιαδήποτε άλλη ειδικότητα που θα είχε ενδιαφέρον να παρακολουθήσει τις εργασίες του. Προθεσμία υποβολής αιτήσεων είναι μέχρι τις 10 Δεκεμβρίου 2023 και γραμματεία της επιστημονικής εκδήλωσης θα είναι η ETS - Events and Travel Solutions.
Για το προκαταρκτικό πρόγραμμα του Σεμιναρίου επισκεφτείτε το σύνδεσμο.
Περισσότερες πληροφορίες για το Cancer Control in Primary Care Course μπορείτε να βρείτε στην ΕΟΠΕ (κα Ναταλία Χατζηφώτη, 2106457971, nchazifoti@hesmo.gr) καθώς και στο σχετικό Save-the-date.
Παρακαλούμε όπως ενημερώσετε τα Μέλη του Συλλόγου σας για το ενδιαφέρον και χρήσιμο σεμινάριο για την Πρωτοβάθμια Φροντίδα για τον Καρκίνο, "Cancer Control in Primary Care Course".
Με εκτίμηση

"Μετεκπαιδευτικά μαθήματα πρακτικής εξάσκησης στη βασική ενδοσκοπική χειρουργική στη Γυναικολογία πάνω σε προπλάσματα"
2024-02-08 00:00 - 2024-02-11 23:59 | Α’ Μαιευτική Γυναικολογική κλινική στο Γενικό Νοσοκομείο Παπαγεωργίου Θεσσαλονίκης, Ελλάδα

3ο Πανελλήνιο Διαδικτυακό Συνέδριο Ιατρικής Βιοπαθολογίας
2024-02-03 00:00 - 2024-02-04 23:59
Παρακολουθήστε ζωντανά τo 3ο Πανελλήνιο Διαδικτυακό Συνέδριο Ιατρικής Βιοπαθολογίας, το οποίο θα πραγματοποιηθεί το Σάββατο 03 Φεβρουαρίου μέχρι και την Κυριακή 04 Φεβρουρίου, 2024.

Πιστοποιητικό Παρακολούθησης
Στο Συνέδριο χορηγούνται μόρια Συνεχιζόμενης Ιατρικής Εκπαίδευσης (C.M.E - C.P.D Credits), από τον Πανελλήνιο Ιατρικό Σύλλογο.
Ο χρόνος παρακολούθησης θα προσμετράται ηλεκτρονικά.
Τα μόρια δίνονται αναλογικά με τη συμπλήρωση των ωρών παρακολούθησης του επιστημονικού προγράμματος.
https://www.livemedia.gr/biopathology23

ΚΟΠΗ ΒΑΣΙΛΟΠΙΤΑΣ ΣΥΛΛΟΓΟΥ ΚΑΛΥΜΝΙΩΝ
2024-01-28 00:00 - 23:59

Save the Date | Διαδικτυακά Μετεκπαιδευτικά Σεμινάρια Μελέτης της Υπέρτασης 2024
2024-01-27 00:00 - 23:59
https://hypertasis2024.welcometravel.gr/

2024-01-25 00:00 - 23:59
Αγαπητοί συνεργάτες,

Το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ), Εθνικό Σημείο Επαφής για τον Ορίζοντα Ευρώπη και μέλος της ομάδας συντονισμού του Enterprise Europe Network Hellas, σας προσκαλεί στη διαδικτυακή εκδήλωση «Ημερίδα Ενημέρωσης για την Πρωτοβουλία Innovative Health Initiative» που θα πραγματοποιηθεί την Πέμπτη 25 Ιανουαρίου 2024 (10:00-12:00).

H εκδήλωση διοργανώνεται από το ΕΚΤ σε συνεργασία με τη Γενική Γραμματεία Έρευνας και Καινοτομίας (ΓΓΕΚ) και την Ευρωπαϊκή Επιτροπή.

Οι συμμετέχοντες θα έχουν την ευκαιρία να ενημερωθούν για τις νέες προκηρύξεις της πρωτοβουλίας Innovative Health Initiative (IHI), καθώς και για τις προκηρύξεις που παραμένουν ανοικτές στη Θεματική Περιοχή της Υγείας στον Ορίζοντα Ευρώπη, αλλά και να θέσουν απευθείας τα ερωτήματά τους στους εκπροσώπους της Ευρωπαϊκής Επιτροπής.

Η εκδήλωση θα διεξαχθεί στην ελληνική και αγγλική γλώσσα, μέσω της πλατφόρμας Zoom.

Η συμμετοχή στην ημερίδα είναι δωρεάν, αλλά απαιτείται προεγγραφή εδώ. Το πρόγραμμα της εκδήλωσης είναι διαθέσιμο εδώ.

Οι ενδιαφερόμενοι μπορούν να επικοινωνούν με τη Δρ Σοφία Ξεσφίγγη, ΕΚΤ, Εθνικό Σημείο Επαφής για τη θεματική της Υγείας και την Αποστολή για τον Καρκίνο στον Ορίζοντα Ευρώπη, (2102204913, sxesfingi@ekt.gr).

https://us06web.zoom.us/webinar/register/WN_0YeYHhfeSbGsgf9rSWoBbQ#/registration

22ο WEBINAR ΕΔΔΙΠΦΥ
2024-01-22 00:00 - 23:59
Η επιστημονική εταιρεία Eλληνικό Δίκτυο Διαβήτη στην Πρωτοβάθμια Φροντίδα Υγείας (Ε.Δ.ΔΙ.Π.Φ.Υ) διοργανώνει Διαδικτυακό Σεμινάριο (webinar) για τον Σακχαρώδη Διαβήτη. Το Σεμινάριο απευθύνεται σε ιατρούς της Π.Φ.Υ και είναι με ελεύθερη συμμετοχή.
Κατευθυντήριες οδηγίες ΕΔΕ/ΑDA/ΕΑSD
Δευτέρα 22 Ιανουαρίου 2024, ώρα 21:00-22:15
21:00-21:10: Χαιρετισμοί- Εισαγωγή Προέδρου
ΠΡΟΕΔΡΕΙΟ: Νικόλαος Τσακουντάκης, Κατσούρη Βικτωρία
21:10-21:50 Οι κατευθυντήριες οδηγίες στην κλινική πράξη. Ασάφειες και προβληματισμοί
ΟΜΙΛΗΤΗΣ: Ανδρέας Μελιδώνης
21:50-22:15:Σχολιασμός – Συζήτηση - Ερωτήσεις
ΣΧΟΛΙΑΣΜΟΣ: Βασίλειος Γκισλής
Συμμετέχοντες:
Γκιζλής Βασίλειος, MD, MSc. Γενικός/Οικογενειακός Ιατρός με μετεκπαίδευση στον ΣΔ, Γεν. Γραμματέας ΕΔΔΙΠΦΥ
Κατσούρη Βικτωρία, MD,MSc, Γενική Οικογενειακός Ιατρός με μετεκπαίδευση στoν Σακχαρώδη Διαβήτη, μέλος EE ΕΔΔΙΠΦΥ.
Μελιδώνης Ανδρέας, Παθολόγος –Διαβητολόγος , Συντονιστής Διευθυντής , Διαβητολογικό Καρδιομεταβολικό Κέντρο «Metropolitan Hospital».
Ο Πρόεδρος
Δομάγερ Φίλιππος – Ριχάρδος,
MD, MHA, MSc, PhD, Γενικός / Οικογενειακός Ιατρός
Ο υπεύθυνος εκπαίδευσης
Νικόλαος Τσακουντάκης
MD, PhD, Διευθυντής ΕΣΥ, Γενικός / Οικογενειακός Ιατρός

Εγγραφείτε εδώ

Πρόσκληση στο Annual Forum 2024 του Ευρωπαϊκού Κόμβου Ψηφιακής Καινοτομίας «smartHEALTH»
2024-01-17 00:00 - 2024-01-18 23:59
Ο Ευρωπαϊκός Κόμβος Ψηφιακής Καινοτομίας «smartHEALTH» σας προσκαλεί στο Annual Forum που διοργανώνει, στις 17 και 18 Ιανουαρίου 2024, στο ΕΚΕΦΕ Δημόκριτος (Νεαπόλεως 27 &, Πατριάρχου Γρηγορίου Ε, Αγ. Παρασκευή 153 41) για την ανασκόπηση του πρώτου έτους λειτουργίας του.
Στο πλαίσιο του «smartHEALTH», οι σημαντικότεροι οργανισμοί Έρευνας και Καινοτομίας του ελληνικού οικοσυστήματος στον τομέα της ψηφιακής υγείας ενώνουν τις δυνάμεις τους για να βοηθήσουν μικρομεσαίες επιχειρήσεις (ΜΜΕ), νεοφυείς εταιρείες, midcaps και τον δημόσιο τομέα να αντιμετωπίσουν τις σύγχρονες προκλήσεις και να καινοτομήσουν στον τομέα της ψηφιακής υγείας.
Στην εκδήλωση θα αναδειχθούν τεχνολογίες αιχμής, ψηφιακές λύσεις και εφαρμογές που αφορούν στο χώρο της Υγείας. Παράλληλα, θα παρουσιαστούν τα σημαντικότερα αποτελέσματα και πρωτοβουλίες του smartHEALTH.
Η εκδήλωση περιλαμβάνει ομιλίες από κορυφαίους εμπειρογνώμονες, ενδιαφέρουσες παρουσιάσεις και συζητήσεις για την εφαρμογή των νέων τεχνολογιών στον κλάδο της υγείας, καθώς και διαδραστικά εκπαιδευτικά σεμινάρια στους τομείς της:

Τεχνητής Νοημοσύνης (TN)
Κυβερνοασφάλειας
Υπολογιστική Υψηλών Επιδόσεων
Διαλειτουργικότητας

Η συμμετοχή στην εκδήλωση είναι ΔΩΡΕΑΝ για όλους τους ενδιαφερόμενους.
Η ατζέντα καθώς και περισσότερες πληροφορίες για την εκδήλωση βρίσκονται στον σύνδεσμο.

ΕΓΓΡΑΦΗ +

Επίσης, μην ξεχάσετε να δηλώσετε συμμετοχή μέχρι 09 Ιανουαρίου στο Pitching Session, που πραγματοποιείται στις 18 Ιανουαρίου 2024, στο πλαίσιο του smartHEALTH Annual Forum, μια μοναδική ευκαιρία για εταιρείες, επιχειρηματίες ή ερευνητές από το χώρο της ψηφιακής υγείας να παρουσιάσουν τις ιδέες και τα προϊόντα/υπηρεσίες τους σε καταξιωμένους ιδιωτικούς επενδυτές και Venture Capitals.
Οι συμμετέχοντες στο Annual Forum θα έχουν την δυνατότητα να μοιραστούν τις ιδέες τους και να ενημερωθούν για τεχνολογικές καινοτομίες και επιχειρηματικές ευκαιρίες στον τομέα της ψηφιακής υγείας, καθώς και να δικτυωθούν με τους εταίρους του smartHEALTH European Digital Innovation Hub, του Hellenic Digital Health Cluster (HDHC) και το γενικότερο οικοσύστημα της υγείας της χώρας.
Στο πλαίσιο της εκδήλωσης προβλέπονται ευκαιρίες δικτύωσης με ερευνητές και επαγγελματίες του χώρου, δίνοντας μία μοναδική ευκαιρία στο κοινό να αλληλεπίδρασή με το οικοσύστημα της ψηφιακής υγείας της Χώρας και να ενημερωθεί για τις εξελίξεις του μέλλοντος.
Εγγραφές έως 09/01/2024 στο σύνδεσμο: https://lnkd.in/dYUkWfmD
Περισσότερες πληροφορίες στη φόρμα συμμετοχής.

ΕΓΓΡΑΦΗ στο Pitching Session

Με εκτίμηση,
Για την ομάδα του smartHEALTH,

Εκδήλωση Κοπής Βασιλόπιτας ΙΣΡ για το έτος 2024
2024-01-12 00:00 - 23:59
Αγαπητές/τοί Συνάδελφοι,

Σας ενημερώνουμε ότι το ετήσιο καθιερωμένο δείπνο και η κοπή της Βασιλόπιτας για το έτος 2024 προγραμματίστηκε για την
Παρασκευή 12.01.2024 & ώρα 20:30 στο Ακταίον (πλατεία Ελευθερίας-Μαντράκι).

Οι προσκλήσεις θα διατίθενται από τα Μέλη του Δ.Σ. και το Γραφείο του Ι.Σ.Ρ.
Τιμή Πρόσκλησης: 50,00 €.
Περιορισμένος αριθμός θέσεων.

Σας ευχόμαστε Καλά Χριστούγεννα & Χρόνια Πολλά

4ο Εντατικό Σεμινάριο ΙΦΝΕ και Ανοσιακές Παθήσεις του Πεπτικού Συστήματος
2024-01-12 00:00 - 2024-01-14 23:59 | Αμφιθέατρο Γ.Ν.Α "Ο Ευαγγελισμός", Αθήνα

4η ΔΙΗΜΕΡΙΔΑ της ΕΜΕΙΣ με τίτλο: ΚΑΡΚΙΝΟΣ ΜΑΣΤΟΥ και οι Σύγχρονες Προκλήσεις στην Κλινική Διαχείριση , 16-17 ΔΕΚΕΜΒΡΙΟΥ 2023 Κλινική ΙΑΣΩ Μαρούσι
2023-12-16 00:00 - 2023-12-17 23:59

4η ΔΙΗΜΕΡΙΔΑ της ΕΜΕΙΣ με τίτλο: ΚΑΡΚΙΝΟΣ ΜΑΣΤΟΥ και οι Σύγχρονες Προκλήσεις στην Κλινική Διαχείριση
2023-12-16 00:00 - 2023-12-17 23:59 | ΙΑΣΩ ΜΑΡΟΥΣΙ, Chomatianou 37, ΑΘΗΝΑ, 15123, Ελλάδα

10th Masterclass in Arthroplasty Surgery Thessaloniki
2023-12-15 08:00 - 2023-12-17 17:00 | PORTO PALACE HOTEL, Thessaloniki, Ελλάδα

Επιστημονικό Πρόγραμμα-18ο Πανελλήνιο Συνέδριο Χειρουργικών Λοιμώξεων, 15-17 Δεκεμβρίου 2023, ξενοδοχείο Royal Olympic, Αθήνα
2023-12-15 00:00 - 2023-12-17 23:59

Επιστημονικό Πρόγραμμα-18ο Πανελλήνιο Συνέδριο Χειρουργικών Λοιμώξεων, 15-17 Δεκεμβρίου 2023, ξενοδοχείο Royal Olympic, Αθήνα
2023-12-15 00:00 - 2023-12-17 23:59
Αγαπητοί συνάδελφοι
Είναι ιδιαίτερη τιμή και χαρά για μένα η ανάληψη της διοργάνωσης του 18ου Πανελλήνιου Συνεδρίου Χειρουργικών Λοιμώξεων, το οποίο θα πραγματοποιηθεί στην Αθήνα, από 15 έως 17 Δεκεμβρίου 2023 στο ξενοδοχείο Royal Olympic.
Οι Χειρουργικές Λοιμώξεις αποτελούν πηγή νοσηρότητας και θνητότητας που συνοδεύει την άσκηση της Χειρουργικής σε όλες της τις εκφάνσεις. Η πολυπαραγοντική θεώρηση των Χειρουργικών Λοιμώξεων απαιτεί αναγνώριση παραγόντων κινδύνου, σύγχρονη διαγνωστική προσέγγιση, υποστήριξη του βαρέως πάσχοντα χειρουργικού ασθενή, χειρουργική αντιμετώπιση και αποτίμηση της οικονομικής και κοινωνικής επίπτωσης στα πλαίσια διεπιστημονικής προσέγγισης.
Με αυτές τις σκέψεις, η Οργανωτική Επιτροπή έχει διαμορφώσει ένα πλουραλιστικό Επιστημονικό Πρόγραμμα με σύντομες διαλέξεις ειδικών επιστημόνων, στρογγυλές τράπεζες και κλινικά φροντιστήρια. Στόχος μας είναι η συμμετοχή συναδέλφων από διάφορες εξειδικεύσεις της Χειρουργικής αλλά και επιστημόνων άλλων ειδικοτήτων.
Στο Συνέδριο αυτό θέλουμε να δώσουμε τη δυνατότητα συμμετοχής όσο το δυνατό περισσοτέρων νέων συναδέλφων με ελεύθερες ή αναρτημένες ανακοινώσεις. Για το λόγο αυτό, θα υπάρξει ειδική συνεδρία των δέκα καλύτερων προφορικών ανακοινώσεων από τις οποίες θα επιλεγούν δύο για χρηματικό βραβείο. Η καλύτερη αναρτημένη θα λάβει ως βραβείο τα δίδακτρα για το Μεταπτυχιακό Πρόγραμμα Σπουδών «Χειρουργικές Λοιμώξεις» του Αριστοτέλειου Πανεπιστημίου Θεσσαλονίκης.
Η επιτυχία του Συνεδρίου στηρίζεται στην ενεργό συμμετοχή όλων.
Με συναδελφικούς χαιρετισμούς

10ου Πανελληνίου Συνεδρίου Ελληνικής Ακαδημίας Νευροανοσολογίας
2023-12-14 00:00 - 2023-12-17 23:59 | ΞΕΝΟΔΟΧΕΙΟ MAKEDONIA PALACE, Leof. Meg. Alexandrou 2, ΘΕΣΣΑΛΟΝΙΚΗ, 54640, Ελλάδα

21ο WEBINAR ΕΔΔΙΠΦΥ
2023-12-13 00:00 - 23:59

"Γέρος ή γερός;" ΕΝΗΜΕΡΩΤΙΚΗ ΕΚΔΗΛΩΣΗ ΔΩΔΕΚΑΝΗΣΙΑΚΟΣ ΣΥΛΛΟΓΟΣ ΘΑΛΕΙΑ
2023-12-13 00:00 - 23:59
Γέρος ή Γερός; Η διαφορά είναι στο τόνο... των μυών!

Η πρόεδρος Θάλεια Γεωργά και τα μέλη του Διοικητικού Συμβουλίου του Δωδεκανησιακού Συλλόγου Αυτοάνοσων Νοσημάτων Αρθρίτιδας και Λύκου «ΘΑΛΕΙΑ», σας προσκαλούν την Τετάρτη 13 Δεκεμβρίου σε μια άκρως ενδιαφέρουσα ομιλία, με θέμα «Γέρος ή γερός;», στη Νέα Πτέρυγα του Νεστορίδειου Μελάθρου, οδός Ι. & Π. Νεστορίδη (τμήμα οδού Κω) και ώρα 18:30.

Οδηγίες θα δοθούν από τους ομιλητές:

Χάρι Ναχνά, DN, cert. MDT Φυσικοθεραπευτή

Σουζάνα Ιωακειμίδου, Κλινική και Μοριακή Διαιτολόγο MSc

Θεοδωσια Βελεγράκη, Νευροψυχολόγο, υπεύθυνη Κέντρου ημερήσιας φροντίδας ασθενών με άνοια ΑΡΣΙΝΟΗ

Η εκδήλωση πραγματοποιείται με τη συνδιοργάνωση του Μουσείου Νεοελληνικής Τέχνης, Δήμου Ρόδου.

Η παρουσία σας, θα μας τιμήσει ιδιαίτερα.

WEBINAR : "Τα νέα καπνικά προϊόντα. Πόσο επικίνδυνα είναι;"
2023-12-13 00:00 - 23:59
Διαδικτυακή Συζήτηση
Τετάρτη 13 Δεκεμβρίου 2023
Ώρα 18:30-20:00
Το Ελληνικό Ίδρυμα Καρδιολογίας (ΕΛ.Ι.ΚΑΡ.) σας προσκαλεί να παρακολουθήσετε το WEBINAR: " Τα νέα καπνικά προϊόντα. Πόσο επικίνδυνα είναι; "
Η εγγραφή είναι ΔΩΡΕΑΝ. Για τη συμμετοχή σας, παρακαλείστε όπως συμπληρώσετε και υποβάλλετε την online Φόρμα Εγγραφής.

Μια (1) ημέρα πριν την ημερομηνία διεξαγωγής του Webinar, θα σταλούν στο email της εγγραφής σας οι οδηγίες πρόσβασης στην πλατφόρμα παρακολούθησης.

‍Ελληνικό Ίδρυμα Καρδιολογίας
Βασ. Σοφίας 133, 11521
Αθήνα

‍(210) 6401477
elikar@elikar.gr

Συνέδριο: «Ταξίδι Ελπίδας», μια Υβριδική Εκδήλωση για Φροντιστές Ατόμων με Άνοια της Ελληνικής Πρωτοβουλίας ενάντια στο Alzheimer
2023-12-11 00:00 - 23:59
Δευτέρα, 11 Δεκεμβρίου 2023 | Aρχαιολογικό Μουσείο Πατρών

Η Ελληνική Πρωτοβουλία ενάντια στην Αλτσχάιμερ διοργανώνει «Ταξίδι Ελπίδας» στην Πάτρα. Την Δευτέρα, 11 Δεκεμβρίου 2023, στο Αμφιθέατρο του Αρχαιολογικού Μουσείου Πατρών, θα λάβει χώρα μια εκδήλωση για τους φροντιστές ατόμων με άνοια και το ευρύ κοινό. Η εκδήλωση ξεκινά στις 17:30 – 20:15 και τελεί Υπό την Αιγίδα της Προέδρου της Ελληνικής Δημοκρατίας και συνεργασία με το Ιατρείο Ψυχογηριατρικής και Πρώιμης Διάγνωσης Νευρονοητικών Διαταραχών της Ψυχιατρικής Κλινικής του Πανεπιστημίου Πατρών. Επίσης, υποστηρίζεται από το Κοινωφελές Σωματείο Αρωγής και Φροντίδας Ηλικιωμένων και ΑμεΑ - «Φροντίζω» και την επιστημονική Εταιρεία Μοριακής Ιατρικής και Εξατομικευμένης Διάγνωσης και Θεραπείας.
Η εκδήλωση απευθύνεται σε όσους αναλαμβάνουν τη φροντίδα και την υποστήριξη των ατόμων με άνοια, σε άτομα που εμφανίζουν διαταραχές των ανωτέρων νοητικών λειτουργιών, σε επαγγελματίες υγείας αλλά και σε φοιτητές σε αντίστοιχους κλάδους. Οι διοργανωτές και οι ομιλητές παρουσιάζουν και συζητούν βασικά ζητήματα για την πρόληψη και την αντιμετώπιση των συμπτωμάτων, σε μία εκδήλωση για τους φροντιστές, την επιστημονική κοινότητα και το ευρύ κοινό για την ελπίδα στην περίθαλψη των ανθρώπων με άνοια.
Πρωταρχικός στόχος του Συνεδρίου είναι να αναδειχθεί ο ρόλος των φροντιστών σε ασθενείς με νευρονοητικές διαταραχές. Συνήθως οι φροντιστές είναι μέλη της οικογένειας, στη συντριπτική πλειονότητα γυναίκες, και είναι εντελώς απροετοίμαστοι για το δύσκολο ρόλο που καλούνται να αναλάβουν. Η αναγνώριση και ανακούφιση του φορτίου των φροντιστών αποτελεί αναπόσπαστο τμήμα της αποτελεσματικής αντιμετώπισης της άνοιας.
Το Συνέδριο θα μεταδοθεί ηλεκτρονικά και μέσω Live Stream. Οι σύνδεσμοι θα ανακοινωθούν σύντομα.

Περισσότερες πληροφορίες για την Ημερίδα μπορείτε να βρείτε εδώ.

Ευχαριστούμε θερμά για την προσοχή σας.
Με εκτίμηση,
Η Οργανωτική Επιτροπή
